
הכנסת העשרים
מושב רביעי
<פרוטוקול מס' 737>
מישיבת ועדת העבודה, הרווחה והבריאות
יום שני, כ"ה באדר התשע"ח (12 במרץ 2018), שעה 9:00
<סדר היום:>
<צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח- 2018>
נכחו:

<חברי הוועדה:> 
מירב בן ארי – מ"מ היו"ר
<מוזמנים:> 
	פנינה אורן
	–
	סגנית מנהל שירות המזון הארצי, משרד הבריאות

	עו"ד מוריה סיני
	–
	הלשכה המשפטית, שירות המזון הארצי, משרד הבריאות

	עו"ד שדי מנשהאוף
	–
	הלשכה המשפטית, משרד הכלכלה והתעשייה


<ייעוץ משפטי: >
נעה בן שבת
<מנהלת הוועדה:>
ענת כהן 
<רישום פרלמנטרי:>
יעקב סימן טוב
<צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח-2018>
<היו"ר מירב בן ארי:>
אז בואו נפתח את ישיבת ועדת העבודה, הרווחה והבריאות. היום ה-12 במארס 2018, כ"ה באדר התשע"ח. צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח-2018.
אז היה כאן דיון לפני שלושה חודשים, הארכנו את המועד לשלושה חודשים, אבל הצו – פג תוקפו ב-28 לפברואר, ולכן משרד הבריאות מבקש להאריך בעוד שלושה חודשים. בעצם, הסיפור כאן זה שמשרד הכלכלה והתעשייה מעביר למשרד הבריאות את כל הסיפור כאן. אוקיי? ולמרות שחשבו לא הצליחו. ובעצם אתם רוצים - - -

<קריאה:>
- - -

<היו"ר מירב בן ארי:>
- - - שמשרד הבריאות אמר מראש שלא תצליחו, נכון?

<פנינה אורן:>
כן.
<מוריה סיני:>
נכון.

<היו"ר מירב בן ארי:>
אוקיי. אז הנושא כאן הוא בעצם להסדיר את נושא שחרור המשקאות המשכרים, שמירה על רציפות הפיקוח, עדכון צו יבוא חופשי, הסדרת ממשקים להעברת מידע.

<מוריה סיני:>
נכון.

<היו"ר מירב בן ארי:>
אבל מה נראה לך – שתספיקו תוך שלושה חודשים? כאילו עוד פעם עוד חותמת שנבוא עוד פעם. מה.
<פנינה אורן:>
שמי פנינה, אני סגנית מנהל שירות המזון הארצי.

<היו"ר מירב בן ארי:>
אה, את משירות המזון הארצי?

<פנינה אורן:>
שירות המזון הארצי.

<היו"ר מירב בן ארי:>
אז לא פלא שלא הספקתם כלום בשלושת החודשים.

<קריאה:>
או-אה.

<היו"ר מירב בן ארי:>
את נותרת שם, אני מבינה. - - - במעצר בית, מה. קוראים חדשות.

<פנינה אורן:>
נכון. זה חלק מהסיבות, אבל לא רק. כדי שאנחנו נוכל להעביר את הפיקוח, בעצם זו עבודה של שני משרדים. אמנם האחריות עוברת אלינו, אבל אנחנו צריכים את הסיוע והעזרה ממשרד הכלכלה והתעשייה, שיושבים פה. בעצם, אנחנו בנינו מתווה שאנחנו מקווים ומאמינים שתוך שלושה חודשים אנחנו נסיים את כל - - -

<היו"ר מירב בן ארי:>
מה נשאר לכם עוד? מה עשיתם עד עכשיו, דרך אגב?

<פנינה אורן:>
מה עשינו? מה שעשינו עד עכשיו זה גיבשנו את התקנות, את התקנות שאנחנו אמורים להביא לכאן, עוד לוועדה, לאשר אותן במסגרת הזמן של השלושה חודשים.

מבחינת ההעברה עצמה: עיקר ההעברה זה בנושא של היבוא, ולשם כך אנחנו עדיין צריכים להסדיר את הנושא המחשובי כדי שאפשר יהיה לשחרר ולתת אישורים – גם בנמל וגם האישורים המקדימים. אנחנו צריכים עדיין לעבוד על ממשקים מול מערכות המחשוב שלנו, להסתנכרן עם מערכות המחשוב של משרד הכלכלה והתעשייה.

יש את הנושא של השחרור. בעצם, היום, דה-פקטו, מתבצע על ידי מעבדות המאושרות על ידי הממונה על התקינה. בעוד שלושה חודשים נמשיך - - -

<שדי מנשהאוף:>
על ידי מכון התקנים. השחרור על ידי מכון התקנים. המעבדה מאושרת על ידי - - -

<פנינה אורן:>
על ידי מכון התקנים. מכון התקנים בעצם הוא המעבדה המאושרת. אנחנו נמשיך להסתמך על זה לתקופה נוספת של לפחות שנה עד לשחרור הזה, אבל אנחנו עדיין צריכים לסגור את הממשק הזה ולהסדיר את הנושא הזה גם בצו יבוא חופשי על מנת לשמור על חוקיות הייבוא.

ונושא נוסף שיש לנו איתו זה בעצם ההפצה של קול קורא להודיע ליבואנים מבעוד מועד שתוך שלושה חודשים - - -

<היו"ר מירב בן ארי:>
ומה המצב עם הקול הקורא?

<פנינה אורן:>
לפי לוחות הזמנים שלנו, אנחנו מתכננים לעשות את זה ב-15 לאפריל 2018. זה חודש וחצי לפני המעבר. זה פרק זמן מספיק בשביל שיאפשר להם להתארגן ולנו לקבל את הנתונים.

<היו"ר מירב בן ארי:>
משרד הכלכלה והתעשייה, אתם רוצים להתייחס?  
<שדי מנשהאוף:>
אין לנו מה להוסיף.

<היו"ר מירב בן ארי:>
עוד?

<מוריה סיני:>
כן.

<היו"ר מירב בן ארי:>
כן.

<מוריה סיני:>
יש לנו רק הערה אחת לגבי הנוסח. צו ההגנה ששלחנו, אנחנו מבקשים לעניין של מועד התחילה. בגלל שכבר הצו הקודם בעצם פקע ב-28 בפברואר - - -

<נעה בן שבת:>
למרות ששלחתם את זה מבעוד מועד. זאת אומרת, כן שלחתם מבעוד מועד. אני רוצה לציין את זה, כי היו מגיעים באיחור. אז אני חושבת שלפעמים המצב קצת שונה.

<מוריה סיני:>
אוקיי.

<היו"ר מירב בן ארי:>
אז מה, עורכת הדין מוריה סיני?

<מוריה סיני:>
אז מה שאנחנו מבקשים זה בעצם ליצור רציפות בין שני הצווים: בין צו הדחייה הראשון – צו הדחייה הנוכחי, ואנחנו מבקשים להוסיף סעיף 2 שאומר: תחילתו של צו זה ביום י"ג באדר התשע"ח, ב-28 בפברואר 2018.

<היו"ר מירב בן ארי:>
איפה זה?

<נעה בן שבת:>
בנוסח הזה זה לא נמצא למרות שאתם שלחתם נוסח - - -

<מוריה סיני:>
שלחנו את הנוסח המעודכן.

<נעה בן שבת:>
כן.

<היו"ר מירב בן ארי:>
זה אמור להיות סעיף 2 פה?
<נעה בן שבת:>
אמור להיות סעיף 2 בשביל לאפשר רציפות ולא - - -

<מוריה סיני:>
עכשיו נצטרך לבוא לפה לאישור נוסף בזמן פרסום הצו.

<היו"ר מירב בן ארי:>
אוקיי.

היועצת המשפטית.

<נעה בן שבת:>
אוקיי. כן. שוב, באמת, הצו התקבל ממש ביום הפקיעה שלו, ואפשר לקרוא אותו.

<היו"ר מירב בן ארי:>
בבקשה.

<נעה בן שבת:>
צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח-2018
"בתוקף סמכותי לפי סעיף 319(ה)(1) לחוק הגנה על בריאות הציבור (מזון), התשע"ו-2015         
(להלן – החוק), בהסכמת שר הכלכלה והתעשייה ובאישור ועדת העבודה, הרווחה והבריאות של 
הכנסת, אני מצווה לאמור":

אולי צריך להוסיף "בעניין משקאות משכרים".

"תחילת הוראות החוק – 1. הוראות החוק לעניין יצור, יבוא, יצוא ושיווק של משקאות משכרים 
יחולו מיום י"ז בסיוון התשע"ח (31 במאי 2018).
תחילה – 2. תחילתו של צו זה ביום י"ג באדר התשע"ח, 28 בפברואר 2018".

<היו"ר מירב בן ארי:>
בסדר גמור.

אפשר לעבור להצבעה?

<נעה בן שבת:>
כן.

<היו"ר מירב בן ארי:>
אוקיי. מי בעד? מי נגד? מי נמנע?
הצבעה

בעד – 1
נגד – אין
נמנעים – אין
צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח- 2018 נתקבל.

<היו"ר מירב בן ארי:>
הצו אושר. אני מאוד מקווה - - -
<פנינה אורן:>
זו פעם אחרונה.

<היו"ר מירב בן ארי:>
זאת פעם אחרונה, כן?

<פנינה אורן:>
אנחנו ניפגש בפעם הבאה באישור התקנות. 

<היו"ר מירב בן ארי:>
יאללה, יופי.

<קריאה:>
בעזרת השם.

<מוריה סיני:>
- - -

<היו"ר מירב בן ארי:>
אז שיהיה בהצלחה. תודה רבה. הישיבה נעולה.

<הישיבה ננעלה בשעה 12:14.>

